Publication: Magyar Közlöny
Issue: MK-2000-67 (Year: 2000, Number: 67)
Era: 1990-2004
Section: 44 Lásd a 101/2000. (VI. 27.) Korm. rendeletet.
Paragraph Index: 354

4. (Az üzemeltetésre, fenntartásra és felújításra szánt összeget — amely minimum a beruházási költség 2%-a — csak a kalkuláció alapjául szolgáló épület és lakás működtetésére, karbantartására valamint a lakóház felújítására lehet felhasználni.) — Az üzemeltetési, fenntartási és felújítási költségeken felül megállapított lakbérbevétel kizárólag a településen lévő lakóépület létesítésére, fenntartására és felújítására fordítható. — Az első évben megállapított lakbér nagyságát minden évben úgy kell módosítani, hogy annak értékállósága biztosított legyen. — Az önkormányzatnak minden évben szeptember 30-ig beszámolási kötelezettsége van a Gazdasági Minisztérium felé a támogatással létrehozott költségalapú bérlakások lakbérszintjének, támogatási rendszerének és bérbeadási rendszerének működéséről, az épületekhez kapcsolódó bevételek és kiadások elszámolásáról, valamint 3 évente értékbecslő által megállapított forgalmi értékről. — A költségalapon meghatározott lakbérű bérlakás állomány folyamatos karbantartásának, és tervszerű felújításának tényét a Gazdasági Minisztérium, illetve megbízottjai bármikor ellenőrizhetik. A pályázat felépítése A pályázatot az ADATLAP (1., 2. számú melléklet) pontos és részletes kitöltésével, aláírva és bélyegzővel ellátva, 3 példányban kell beküldeni. Az adatlap mellékleteként csatolni kell: — részletes projektleírást, — rövid programindoklást, mely tartalmazza, hogy milyen szükségletek alapján, milyen okok miatt, milyen célcsoport számára választotta az önkormányzat a bérlakás létesítését az adott megvalósítási formában, — az önkormányzat lakáskoncepcióját, — az építésre és/vagy vásárlásra vonatkozó önkormányzati határozatot, — azon közgyűlési jegyzőkönyv másolatát amelyben a testület a szükséges, készpénzben vállalt saját erő költségvetésben való elkülönítéséről rendelkezik, — pénzintézeti hitelfelvétel esetén a bank hitelnyújtási szándéknyilatkozatát, — a helyi rendeletet az önkormányzat tulajdonában lévő lakások bérletéről és elidegenítéséről, beleértve a jelen támogatás révén létrejött állomány támogatási jogcím alapján elkülönített bérbeadásának elveit, és a lakbértámogatás nagyságát, — az önkormányzat lakásgazdálkodását dokumentáló beszámoló nyomtatvány (40-es) másolatát az elmúlt 5 évből, — építési engedély köteles beruházás esetén vagy az elvi vagy az érvényes építési engedély befogadását igazoló dokumentum másolatát, valamint a 45/1997. (XII. 29.) KTM rendelet alapján összeállított, az engedélyeztetési eljárásra beadott teljes dokumentációt, ezen felül a tervező vagy a felelős műszaki vezető által készített tételes költségkalkulációt valamint költségvetési főösszesítőt, — nyilatkozatot a project — építés, vásárlás, átalakítás — befejezésének időpontjáról, — a bérlakások bekerülési és működtetési költségeinek részletes bemutatását (az 5. számú melléklet alapján), — nyilatkozatot a támogatás révén létrejött bérlakások folyamatos működtetéséről a létesítéstől számított legalább 20 éven keresztül, — nyilatkozatot a köztartozásokról és a felszámolási eljárásról (a 3. számú melléklet aláírásával), — amennyiben az önkormányzat a pályázat tárgyának megvalósításához más költségvetési előirányzatból igényel vagy nyert el támogatást (ideértve a területfejlesztési tanácsok rendelkezési jogkörében kezelt támogatásokat is) a benyújtott pályázatban ismertetni kell a támogatási kérelmet, illetve az elnyert támogatást, — kimutatást arról, hogy a lakásprivatizációból 1995. január 1-je után befolyt összegek hogyan képződtek, és azokat milyen módon használta fel, — több önkormányzat együttes pályázata esetén az együttműködők szándéknyilatkozatát, — a megvalósításban vagy üzemeltetésben együttműködő szervek bekapcsolása esetén azok együttműködési nyilatkozatát, ha kilétük a pályázat benyújtásakor ismert, — önkormányzati ingatlan saját erőként való beszámítása esetén az ingatlanra vonatkozó hivatalos értékbecsléseket. Minden olyan információt csatolni szükséges, amely a beruházás szükségességét támasztja alá, annak minél teljesebb körű bemutatását teszi lehetővé. A benyújtás határideje: a 101/2000. (VI. 27.) Korm. rendelet hatálybalépése után folyamatosan. A gazdasági miniszter a döntését a támogatások odaítéléséről a pályázat benyújtását követő 60 napon belül hozza meg. A pályázó önkormányzatok a döntésről 15 munkanapon belül kapnak értesítést. A nyertes önkormányzatok jegyzéke a támogatás tárgyának, összegének és a támogatott program megvalósítási helyének megnevezésével együtt a ben, az Ipari és Kereskedelmi Közlönyben, az Önkormányzatok Közlönyében, valamint egy országos napilapban jelenik meg. A pályázat elbírálása A pályázatokat a gazdasági miniszter által felkért Lakásügyi Tárcaközi Bizottság (bíráló bizottság) véleményezi. A bíráló bizottság javaslatai az alábbi szempontokat figyelembe vevő pontszámok alapján alakulnak ki: 4 A teljes beruházási költség alatt mindazokat a költségeket értjük, amely az 5. sz melléklet szerint bemutatásra kerülnek. Beruházási költség tehát az az ingatlan is, amelyet az önkormányzat már birtokol, de saját erőként számol el. 2000/67. szám

Source: https://magyarkozlony.hu/hivatalos-lapok/65b1abcc182d4222d828a10c9c98d6af7c491066/dokumentumok/949266f8a79003d96040a8440884401f64be8cd9/letoltes